ทองปิดร่วง 28.3 ดอลล์
สัญญาทองคำตลาดนิวยอร์กปิดร่วงลง28.3 ดอลล์ที่ 1,396.2 ดอลลาร์/ออนซ์เหตุดอลล์แข็ง,กองทุน EFT เทขาย
16 พ.ค. 2556

สัญญาทองคำตลาดนิวยอร์กปิดร่วงลง28.3 ดอลล์ที่ 1,396.2 ดอลลาร์/ออนซ์เหตุดอลล์แข็ง,กองทุน EFT เทขาย 
สัญญาทองคำตลาด COMEX (Commodity Exchange) ส่งมอบเดือนมิ.ย.ร่วงลง 28.3 ดอลลาร์ หรือ 1.99% ปิดที่ 1,396.2 ดอลลาร์/ออนซ์
สัญญาโลหะเงินส่งมอบเดือนก.ค.ปิดที่ 22.658 ดอลลาร์/ออนซ์ ลดลง 72.1 เซนต์ ส่วนสัญญาโลหะทองแดงส่งมอบเดือนก.ค.ลดลง 2.30 เซนต์ ปิดที่ 3.2650 ดอลลาร์/ปอนด์
สัญญาพลาตินัมส่งมอบเดือนก.ค.ปิดที่ 1,490.70 ดอลลาร์/ออนซ์ ร่วงลง 11.20 ดอลลาร์ และสัญญาพัลลาเดียมส่งมอบเดือนมิ.ย.ปิดที่ 729.05 ดอลลาร์/ออนซ์ ลดลง 1.90 ดอลลาร์
สัญญาทองคำดิ่งลงไปเคลื่อนไหวต่ำกว่าระดับ 1,400 ดอลลาร์/ออนซ์เมื่อคืนนี้ และยังได้ทำสถิติปิดตลาดในแดนลบติดต่อกันยาวนานที่สุดในรอบ 3 เดือน เนื่องจากการแข็งค่าของสกุลเงินดอลลาร์สหรัฐทำให้ความต้องการถือครองสัญญาทองคำซึ่งซื้อขายกันในรูปสกุลดอลลาร์นั้น ลดน้อยลงโดยในการซื้อขายที่ตลาดปริวรรตนิวยอร์กเมื่อช่วงค่ำวานนี้ ดอลลาร์พุ่งขึ้นแตะระดับสูงสุดในรอบเกือบ 6 สัปดาห์เมื่อเทียบกับยูโร
นอกจากนี้ การพุ่งขึ้นของตลาดหุ้นนิวยอร์กยังได้กระตุ้นให้นักลงทุนเทขายทองคำซึ่งเป็นสินทรัพย์ปลอดภัยและหันไปเข้าซื้อสินทรัพย์เสี่ยง ขณะเดียวกันตลาดทองคำได้รับปัจจัยลบจากข่าวที่ว่ากองทุน SPDR Gold Trust ซึ่งเป็นกองทุน EFT ด้านทองคำ ได้ลดการถือครองทองคำลง 298 ตัน สู่ระดับ  1,051.65 ตันเมื่อวันอังคารที่ผ่านมา จากระดับของวันที่ 2 ม.ค.ที่ 1,349.92 ตัน